OzLabs/hebrew-wiki-articles huggingface dataset:
ירמיץ'

ירמיץ (בבלארוסית: Ярэмічы, יארמיצ'י; ברוסית: Еремичи, ירמיצ'י; בפולנית: Jeremicze, ירמיצ'ה; ביידיש: יערעמיטש) הוא כפר בבלארוס, הממוקם בקרבת נהר הניימן.

מקור שם העיירה בסיפור. הסיפור מספר על ירמק שהיה בעברו גנב קטן ועם הזמן הפך לראש כנופיה ואדם בעל כוח והשפעה. שמו של ירמק התפרסם בכל רחבי רוסיה עד לנהר הניימן שלגדותיו הייתה עיירה חסרת שם שהחליטו לקרוא לה ירמיצ'י על שמו של ירמק.

== היסטוריה כללית של העיירה ==
ב-1648, במהלך פלישות השוודים לפולין ולליטא, התמקמו התושבים הראשונים מעבר לנהר הניימן והביאו איתם יהודים שהחליטו להישאר באזור ולעסוק במסחר גם אחרי שהשוודים עזבו את האזור. במהלך אמצע המאה ה-17 הייתה ירמיץ' שייכת למשפחת הנסיכים אללקוביץ' ולאחר מכן עברה לבעלותה של הנסיכה סופיה-לבית רדזיוויל. במחצית המאה ה-19 העבירה סטפניה רדזיוויל כחלק מנישואיה את החזקותיה, בהם גם שטח ירמיץ', לבעלותה של משפחת הנסיכים ויטנשטיין כדין.

בשנת 1793, בעקבות חלוקת פולין, העיירה סופחה לאימפריה הרוסית. לאחר מלחמת העולם הראשונה, כאשר הוקמה הרפובליקה הפולנית השנייה, שבה העיירה והייתה לחלק של פולין.

== הקהילה היהודית בירמיץ' ==
גרסה נוספת מספרת שהיהודים הראשונים התיישבו בעיירה ירמיץ' בראשית המאה ה-18. הם הקימו נמל על גדות הנהר ומחסני סחורות. ב-1806 חיו בירמיץ' 108 יהודים, ובסוף המאה ה-19 חיו בה 258 יהודים, כ-30% מכלל העיירה. חלק מהילדים היהודים בעיירה התחנכו "בחדר" וחלק בבית הספר הרוסי הכללי אשר הוקם בה בראשית המאה ה-20, ובו למדו גם יהודים מעיירות אחרות בסביבה. היהודים בעיירה התפרנסו ממסחר זעיר ורוכלות, מעטים מהם התפרנסו מעבודת כפיים ומשקים חקלאיים. אנשי העיירה ירמיץ' היו בקשרים טובים עם טורץ העיירה הסמוכה, שאף היוותה עבורם מקום לשיווק ולמסחר עסקיהם. לעיירה ירמיץ' היה רב ובית כנסת. בית הכנסת נשרף בדלקה גדולה בשנת 1908 עם בתי מגורים רבים. באותו מקום שבו עמד בית הכנסת נבנה בית כנסת אחר. בירמיץ' שבין שתי מלחמות העולם פעלו מספר תנועות נוער ציוניות. תנועת "השומר הצעיר" פעלה משנת 1930 ואחריה ב-1932 הוקם קן "גורדוניה". תקופה זאת הוגדרה כתקופה של "חלומות לציון, לעבודה ולחלוציות".

=== הקהילה היהודית בזמן מלחמת העולם השנייה ===
לקראת תחילת מלחמת העולם השנייה היו בעיירה כ-110 יהודים (20% מכלל האוכלוסייה). ירמיץ' נכבשה בספטמבר 1939 על ידי הצבא האדום על פי הסכם ריבנטרופ–מולוטוב. כעבור שנתיים, בסוף יוני 1941, העיר נכבשה על ידי כוחות גרמניה הנאצית במסגרת מבצע ברברוסה.

הגרמנים הוציאו צווים מיוחדים ליהודים, הורו להם לשים טלאי צהוב, לשמור מרחק מהלא יהודים וחלקם נשלחו לעבודות כפייה. היהודים שנשלחו לעבודות הכפייה סבלו מהתעללות בדרכים שונות. באוגוסט באותה שנה כמאה יהודים הועברו לגטו שנוצר באזור בית הכנסת המקומי, בו הם סבלו מרעב. כעשרים יהודים נשדדו ונורו למוות בכיכר השוק. זמן קצר לאחר מכן, לפי חלק מהמקורות ב-4 בנובמבר 1941, נלקחו היהודים האחרונים באמצעות משאיות ליער הקרוב ושם הם נורו למוות. רק מעטים הצליחו לברוח, להצטרף לפרטיזנים ולהינצל. חלק מהניצולים הגיעו לאיטליה ומשם הפליגו לארץ ישראל באוניית מעפילים.

==קישורים חיצוניים==

* 
* 
* 
* 

== הערות שוליים ==

קטגוריה:מחוז גרודנו: יישובים
העלייה מצרפת

עלייה של יהודי צרפת לישראל התקיימה לכל אורך קיומה של מדינת ישראל. אין מדובר בעליה המונית או גדולה בממדיה; ועם זאת, מתחילת העשור השני של המאה ה-21 ואילך, העלייה מצרפת היא הגדולה ביותר במספר העולים, ביחס למדינות מוצא אחרות, ומאפייניה והשפעתה על החברה הישראלית ניכרים. מתחילת קום המדינה ועד שנת 2018 עלו לישראל מעל כ-210,000 יהודים מצרפת.

== יהדות צרפת ==

בצרפת קיים הריכוז הגדול באירופה, והשלישי בעולם, של יהודים (אחרי ישראל וארצות הברית). לפני תחילת מלחמת העולם השנייה היו בצרפת 300,000 יהודים. כ-25% מהם נרצחו בשואה. לאחר השואה, הייתה צרפת המדינה היחידה ביבשת אירופה אליה היגרו יהודים במספרים גדולים. כ-80,000 עקורים ממזרח אירופה ומרכזה התיישבו בה מיד לאחר מלחמת העולם השנייה. בשנות ה-50 הגיעו לצרפת כ-19,000 יהודים ממצרים עם הרעת מצב היהודים שם. בשנים 1956–1967, סיום הקולוניאליזם הצרפתי בצפון אפריקה כמו גם מלחמת ששת הימים הביאו להגירה המונית של כ-235,000 יהודים מתוניסיה, אלג'יריה ומרוקו. בכך הפכו יהודי צפון אפריקה לרוב בקהילה היהודית בצרפת. הקהילה היהודית המורחבת, שכוללת בני זוג של יהודים, מונה כ-600 אלף איש, וזכאי חוק השבות מונים כ-700 אלף.

== מניעים לעליה ==

יהודי צרפת השתלבו היטב בצרפת, נהנים מחופש דת מצד אחד, ומכל הזכויות של השתייכות לרפובליקה הצרפתית מצד שני. עליה של יהודי צרפת לישראל אמנם התקיימה מתקופת קום המדינה, אך בממדים קטנים. עם זאת, היו מספר אירועים שגרמו להגדלת מספר העולים באופן ניכר. בתקופת האינתיפאדה השנייה בתחילת שנות ה-2000, ובהמשך במהלך המבצעים והמלחמות שניהל צה"ל בארגוני טרור מוסלמים, חלה לסירוגין עלייה בתקריות האנטישמיות כנגד יהודים בצרפת, שהתבטאה בהשחתת בתי קברות ובתי כנסת לצד תקיפות אלימות כנגד יהודים, בעיקר מצד מוסלמים. התקריות החמורות ביותר בתקופה זו היו חטיפתו ורציחתו באכזריות של אילן חלימי בידי כנופיית מהגרים מוסלמים בשנת 2006, רציחתם של מורה ושלושה תלמידים בבית הספר בטולוז בידי צעיר מוסלמי בשנת 2012, הפיגוע במשרדי שרלי הבדו, ורציחת ארבעה יהודים בפיגוע במרכול יהודי בפריז בשנת 2015.

התנכלויות אלו הובילו לגלי הגירה של יהודי צרפת, חלק גדול מהם פנו לארצות הברית, בריטניה, קנדה, וחלקם, בליווי עידוד גורמים ציוניים ופרו-ישראלים שונים עלו לישראל ובחרו להתיישב על פי רוב במרכזי הערים הגדולות בהם כבר הייתה קיימת אוכלוסייה מיוצאי צרפת, בעיקר: רעננה, נתניה, אשדוד, אך גם בירושלים ממניעים דתיים.

== מאפייני העלייה מצרפת ==
העלייה מצרפת אינה עליה "המונית". במסגרת העלייה מצרפת הגיעו לישראל משנת 2001 עד שנת 2012 בממוצע כ-2,000 עולים בשנה. רובה כולל צעירים בעלי מקצוע (כמחציתם בעלי תואר אקדמי), מונעי לאומיות מוצהרת, או מוטיבציה דתית, עם רצון לגדל ילדים במדינה יהודית. זאת, לצד דאגתם מההתנכלויות נגד יהודים כמו גם שיקולים כלכליים וחשש מאבטלה. משנת 2013 מגיעים לישראל כ־4000 עולים צרפתים בשנה, פחות מאחוז מכלל יהדות צרפת. עליה זו מודעת לעצמה ולזכויותיה, וניתן להגדירה כ"עליית יש ברירה",
מאחר שמדובר בעלייה של יהודים בעלי אמצעים ומקצועות בעלי יכולת לתרום, וציפיות לתנאי קליטה ומחייה ראויים. עקב זאת, חלק ניכר מהעולים עוזבים. כ-10% מהם שבים לצרפת במהלך שלוש השנים הראשונות שלהם בארץ, בעיקר בשל קשיי קליטה ושפה, קשיי תעסוקה, יוקר המחיה בישראל השונה ממה שהורגלו אליו בצרפת, וקיומה של אלטרנטיבה אטרקטיבית.

בראיה סוציולוגית, עולי צרפת אינם מתחלקים לקטגוריות החברתיות והדתיות הקיימות כיום בישראל ויש לכך השלכות דתיות ורוחניות שונות<ref></ref>.

== ראו גם ==
* 

==הערות שוליים==

קטגוריה:יהדות צרפת
צרפת
קטגוריה:ציונות בצרפת
סנאי אדום אמריקני

סנאי אדום אמריקני (שם מדעי: Tamiasciurus hudsonicus) הוא מין של סנאי אדום פרווה שתחום תפוצתו בצפון אמריקה הצפונית. סנאי זה מזכיר במראהו את הסנאי האדום המוכר, אך למעשה שייך לסוג נפרד. שני המינים חיים באזורים אחרים ואינם חופפים, מה שמפחית את התחרות ביניהם.
== מאפיינים ==
אורכו של הסנאי 28–35 סנטימטרים ומשקלו 200–250 גרם. הוא בעל פרווה אדמדמה עם זנב בעל גוון אדום עז וקצוות שחורים, בטן וחזה לבנים ועיניים שחורות מוקפות בטבעת אפורות בהירות. הסנאי הוא יונק מותאם לטיפוס על עצים והוא מסתייע בזנב הארוך והשעיר שלו ובכפות רגליו הגדולות.

תפוצת הסנאי היא ביערות מחטניים על עצים כמו אורנים או אשוחים. הסנאי נפוץ באזורים בהם יערות מחט משגשגים כמו במרבית קנדה, דרום אלסקה, צפון-מזרח ארצות הברית, לאורך הרי הרוקי וסביב הימות הגדולות. הוא אינו מצוי סביב המישורים הגדולים ובמרבית דרום ארצות הברית, שם אין מספיק עצי מחט, אם כי אוכלוסייה הררית מתקיימת באריזונה. כמו כן הוא אינו מצוי לחופי קולומביה הבריטית ואזור הפסיפיק נורת' וסט, בהם מצוי קרובו סנאי דאגלס (Tamiasciurus douglasii).

הסנאי הוא אוכל-כול הניזון בעיקר מזרעים שונים, אצטרובלים, פירות יער וגרגרים, פטריות לרבות רעילות, ביצים, חרקים קטנים ואף מגוזלים או מצעירי ארנבת השלג כאשר הם זמינים ביותר. לסנאי טורפים רבים ביניהם שונר צפוני ומצוי, זאבים, קויוטים, שועלים, סמוריים שונים ועופות דורסים.

==קישורים חיצוניים==

==הערות שוליים==

סנאי על העץ

קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:סנאים
קטגוריה:ארצות הברית: יונקים
קטגוריה:בעלי חיים בצפון-מזרח ארצות הברית
מרמיטה שעירה

מרמיטה שעירה (שם מדעי: Marmota caligata) היא מין של מרמיטה ממשפחת הסנאיים החיה בצפון-מערב אמריקה הצפונית. היא מכונה באנגלית: "the whistler" - "השרקנית", עקב קריאות האזהרה הרמות שלה.

==תיאור==
מרמיטה שעירה היא מהגדולות שבבני משפחת הסנאיים, אם כי בממוצע היא קטנה יותר מהמרמיטה האלפינית ודומה בגודלה למרמיטה אולימפית (Marmota olympus) ולמרמיטת ונקובר (Marmota vancouverensis), אשר לעיתים נכללות במין זה. המרמיטה מגיעה לאורך של 62–82 סנטימטרים עם זנב באורך 17–25 סנטימטרים. המרמיטות בעלות דו-צורתיות זוויגית בולטת והזכרים גדולים בהרבה מהנקבות במרבית תת-המינים. משקלה של המרמיטה משתנה לאורך השנה עקב תרדמת החורף הארוכה שלה. כאשר היא מתעוררת, בסביבות חודש מאי, משקלה עשוי להגיע ל-3.75 ק"ג, ועד חודש ספטמבר היא עשויה להגיע למשקל של עד 7 ק"ג. מספר פרטים יכולים להגיע למשקל של 10 ק"ג, והשיא שנמדד היה פרט במשקל 13.5 ק"ג.

למרמיטה שעירה פרווה ארוכה אפורה כהה עד חומה כהה, ולעיתים שחורה. הפנים בהירות יותר בגווני אפור עד אפור בהיר. האף והשפתיים מוקפים באזור לבן המוקף פס שחור. המרמיטה היא מכרסם מגושם יחסית, בעל רגליים רחבות, גוף עגלגל, אוזניים קצרות וזנב רחב ושטוח.

המרמיטות חיות לאורך מורדות הרים עד גובה 2,500 מטר, מאלסקה עד לדרום נהר היוקון שבדרום קנדה, וכן בוושינגטון, במונטנה ובאיידהו שבארצות הברית. הן שוהות במחילות באדמה, בהן הן נחות ואוכלות. הן חיות ביחידות משפחתיות קטנות וישנות יחדיו במשך החורף.

===תת-מינים===
* Marmota caligata caligata
* Marmota caligata cascandensis
* Marmota caligata okanagana

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן פרידריך פון אששולץ
קטגוריה:סנאיי קרקע
קטגוריה:ארצות הברית: יונקים
קטגוריה:בעלי חיים שתוארו ב-1829
נלחם בשביל עצמי

נלחם בשביל עצמי הוא אלבום הבכורה של הראפר והמפיק המוזיקלי הישראלי עומרי 69 סגל. האלבום יצא דרך משפחת תאקט ו-NMC.

== רשימת רצועות ==

קטגוריה:אלבומי בכורה מ-2012
קטגוריה:אלבומים בעברית
קטגוריה:אלבומים שהופקו על ידי סאבלימינל
קטגוריה:אלבומים שהופקו על ידי עומרי 69 סגל
קטגוריה:אלבומי היפ הופ ישראליים
קטגוריה:אלבומי תאקט
קטגוריה:אלבומי חברת NMC יונייטד אנטרטיינמנט
פונטוס יאנסון

פונטוס סוון גוסטב יאנסון (בשוודית: Pontus Sven Gustav Jansson; נולד ב-13 בפברואר 1991) הוא כדורגלן שוודי המשחק בעמדת הבלם במאלמה.

==קריירת מועדונים==
יאנסון התחיל את הקריירה שלו בקבוצת הילדים של "ארלובס". בשנת , יאנסון עבר לקבוצת הנוער של מאלמה.ב-14 בספטמבר 2009 יאנסון ערך את הופעת הבכורה שלו בקבוצה הבוגרת בניצחון 1–2 נגד יורגודן. בעונת , יאנסון השתלב בקבוצה הבוגרת, כמחליפו של ג'סמין סודיץ' שנפצע בתחילת העונה. ב-15 במאי 2010, יאנסון כבש את שער הבכורה שלו בקריירה בהפסד 2–4 למיאלבי. בעונת , יאנסון הפך לשחקן הרכב פותח בקבוצה.

ב-24 באפריל 2014, יאנסון חתם בטורינו מהסרייה א', אליה הגיעה בהעברה חופשית. ב-19 באוקטובר 2014, יאנסון ערך את הופעת הבכורה שלו בקבוצה בניצחון 0–1 נגד אודינזה. נגד אודינזה, הוא אף כבש את שער הבכורה שלו בקבוצה, במשחק שנערך ב-30 באפריל 2016 בו ניצחה טורינו 1–5.

ב-18 באוגוסט 2016, יאנסון הושאל ללידס יונייטד מהפוטבול ליג צ'מפיונשיפ. ב-23 באוגוסט 2016, יאנסון ערך את הופעת הבכורה שלו בקבוצה במשחק גביע הליגה נגד לוטון טאון. ב-10 בספטמבר, יאנסון ערך את הופעת הבכורה שלו בליגה בהפסד 0–1 נגד האדרספילד טאון. ב-17 בספטמבר, יאנסון נבחר לאיש המשחק בניצחון 0–2 נגד קארדיף סיטי. ב-5 בנובמבר 2016, יאנסון הבקיע את שער הבכורה שלו בלידס, בניצחון 2–3 נגד נוריץ' סיטי. בדצמבר , יאנסון נבחר לכדורגלן החודש בליגה.

ב-2 בפברואר 2017 יאנסון חתם על חוזה בלידס לשלוש עונות תמורת 3.5 מיליון פאונד. החוזה נכנס לתוקף עם סיום העונה. ב-25 באוקטובר 2017 יאנסון האריך את חוזהו בקבוצה ל-5 שנים. בעונת נכלל בנבחרת העונה של הליגה.

ב-8 ביולי 2019, יאנסון חתם לשלוש עונות בברנטפורד.

==קריירה בינלאומית==
בצעירותו, יאנסון שיחק בנבחרת הצעירה של שוודיה. בינואר זומן לראשונה לסגל הנבחרת הבוגרת. ב-18 בינואר 2012, יאנסון ערך את הופעת הבכורה שלו בנבחרת, במשחק הידידות נגד .

ב-27 במרץ 2018, יאנסון ענד את סרט הקפטן במשחק הידידות נגד .

יאנסון, השתתף עם הנבחרת ביורו 2016, מונדיאל 2018 ויורו 2020.

==תארים==
; מאלמה
*ליגת העל השוודית: , , 
*הסופר קאפ השוודי: 

; אישיים
*כדורגלן החודש בפוטבול ליג צ'מפיונשיפ: דצמבר , דצמבר 
*נבחרת העונה בפוטבול ליג צ'מפיונשיפ: , 

==קישורים חיצוניים==

קטגוריה:כדורגלנים שוודים
קטגוריה:בלמי כדורגל שוודים
קטגוריה:כדורגלני מאלמה
קטגוריה:כדורגלני טורינו
קטגוריה:כדורגלני לידס יונייטד
קטגוריה:כדורגלני ברנטפורד
קטגוריה:כדורגלני נבחרת שוודיה
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים שוודים באיטליה
קטגוריה:ספורטאים שוודים באנגליה
קטגוריה:שוודים שנולדו ב-1991
הספרייה הלאומית של בהוטן

הספרייה הלאומית של בהוטן (בדזונגקה: Druk Gyelyong Pedzö འབྲུག་རྒྱལ་ཡོངས་དཔེ་མཛོད།) היא ספרייה לאומית ממוקמת בעיר טהימפהו, בירת בהוטן. מטרת הספרייה היא לשמר ולקדם את המורשת התרבותית ודתית של בהוטן.

==היסטוריה==
הספרייה הוקמה ב-1967 תחת חסותה של מלכת בהוטן. עם הקמתה שכנה הספרייה במגדל המרכזי של טשיצ'ודזונג. יותר מאוחר, בעקבות גידול האוסף, נבנה מבנה חדש לשם הועברה הספרייה. המבנה החדש כולל ארבע קומות ובנוי בצורה מסורתית, מבנה בעל שמונה פינות המזכיר בצורתו דזונג בהוטני. הבנייה של מבנה הספרייה החדש מומן במלואו על ידי הממשל הבהוטני, ללא תרומות.

==הארכיון הלאומי==
הארכיון הלאומי אמון על שמירתם של המסמכים הרשמיים של בהוטן. ביולי 2000 נחתם הסכם בין ממשלת בהוטן לממשלת דנמרק, לפי הסכם זה דנמרק תתמוך בהקמת בניין מודרני שבו ישכון הארכיון. בשנת 2004 הושלמה בנייתו של מבנה בן שתי קומות, צמוד לספרייה הלאומית. המבנה מאובזר בציוד אבטחה וציוד מיוחד לצורכי כיבוי אש ובקרת אקלים.

כחלק מהארכיון פועל הבנק לזיכרון לאומי, בבנק זה שמורים מסמכים ישנים, מכתבים וכ-7,000 תמונות. כאן נמצאים גם מיקרופילמים של מסמכים וספרים ישנים.

בארכיון פועל מיזם לאיסוף ושמירה של ההיסטוריה האוראלית של בהוטן.

==לקריאה נוספת==
<div style="direction: ltr;">
* Ransom. (2011). Bhutan’s First Library Qualification, Background and Development. Education for Information, 28(2-4), 165–173. https://doi.org/10.3233/EFI-2010-0899
* Shaw, F. (2007). The national library of Bhutan: A work in progress. Centre of Asian Studies, University of Hong Kong
* Wangdi, LeGrand, C., Norbu, P., & Rinzin, S. (2021). What’s past is prologue: history, current status and future prospects of library development in Bhutan. Global Knowledge, Memory and Communication, 70(4/5), 339–354. https://doi.org/10.1108/GKMC-12-2019-0153
</div>

==קישורים חיצוניים==

* 

בהוטן
קטגוריה:בהוטן: מבנים
תאורגיה

תֶאוּרְגִיַה (מיוונית: Θεουργία) פירושה עשיית מופתים, מעשי קסמים, מאגיה, התערבות כוחות על־טבעיים או אלוהיים בחיי האדם. בקבלה פירושה היא ההנחה האומרת כי האדם יכול וצריך להשתתף במעשי הבורא ובהנהגתו את עולמו באמצעות הפעלת נוכחותו בעולם ובאמצעות קיום מצוות (זהו אחד הפירושים לצלם האלוהים בו נברא האדם).

על פי הפילוסוף האיטלקי ג'ובני פיקו דלה מירנדולה, התיאורגיה היא מאגיה אלוהית הנסמכת על ברית עם מלאכים או אלים.

ניתן לתרגם תיאורגיה כ"מדע או אמנות של המעשים האלוהיים" והיא הפן המעשי של אמנות האלכימיה ההרמטית. ייתר על כן, אלכימיה היא ה"מפתח" לתיאורגיה. המטרה הסופית של מה שעתיד להיות מאוחד עם מקבילים גבוהים יותר המוביל להשגת ההכרה האלוהית<sup>.</sup>

פרופסור משה אידל מסביר, כי ישנן שתי משמעויות עיקריות למונח זה בחקר הדתות. משמעות אחת למושג תיאורגיה היא השפעת מעשי האדם על העולם האלוהי, והמשמעות השנייה היא עליית נפש האדם לעולם העליון באמצעות ריטואלים.

=== שורשי הרעיון ביהדות ===
שורשי הרעיון התיאורגי בתרבות היהודית נעוצים בספרות חז"ל. ביטוי לכך הוא המדרש: "כל זמן שישראל עושין רצונו של הקב"ה הן מוסיפין כח בגבורה", ה'גבורה' - היא כינוי לאל. על פי המדרש ישראל יכולים כאשר הם מקיימים את רצון האל להעצים את כוחו, והיינו האדם משפיע על האלוהות. אמנם ביטויים מסוג זה אינם מצויים לרוב בחז"ל, אך היוו נקודת מוצא לפיתוחים רחבים בספרות הקבלה. המקובלים העבירו רעיונות שבספרות חז"ל היו קיימים בשוליים, אל מרכז הבמה ההגותית שלהם.
<br />
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מיסטיקה הרמטית
קטגוריה:מאגיה
יחסי מונקו–פולין

יחסי מונקו–פולין הם היחסים הדיפלומטיים הרשמיים שבין נסיכות מונקו לבין רפובליקת פולין.

== סקירה כללית ==
היחסים שבין נסיכות מונקו לבין רפובליקת פולין כוננו ב-1990. בשנת 2007 רמת היחסים בין שתי המדינות שודרגה לשגרירויות כאשר האמינה פולין את שגרירותה בפריז, בירת צרפת על מונקו ומונקו האמינה את שגרירותה שבברלין, בירת גרמניה על פולין. היחסים הקונסולריים שבין שתי המדינות נוסדו בשנת 2004.

אלבר השני, נסיך מונקו, ביקר באופן רשמי בפולין בין ה-17 ל-19 באוקטובר 2012. ביוני 2015 נפגשה סגנית שר החוץ הפולני הנריקה מושצ'יקה-דנדיס עם מישל רוז'ר , ראש ממשלת מונקו ושר המדינה. שיתופי הפעולה של שתי המדינות הם בעיקר בנושא התיירות וארגונים בינלאומיים כגון לה פרנקופוני והאומות המאוחדות.

הסחר בין שתי המדינות הוא מינורי וזניח.

== נציגויות דיפלומטיות ==
* פולין אינה מיוצגת במונקו הן בדרג השגרירות והן בדרג הקונסולרי. במקום זאת, האמינה פולין את שגרירותה בפריז, בירת צרפת הסמוכה גם על מונקו.
* מונקו אינה מיוצגת בפולין בדרג השגרירות, אלא באמצעות שגרירותה בברלין, בירת גרמניה הסמוכה אותה האמינה גם על פולין. מונקו מיוצגת בפולין בדרג הקונסולרי באמצעות קונסוליה שהיא מחזיקה בוורשה, בירת המדינה.

== קישורים חיצוניים ==

* [https://www.msz.gov.pl/en/foreign_policy/europe/bilateral_relations_europe/monaco Monaco], באתר משרד החוץ הפולני

== הערות שוליים ==
אנדרואיד ג'לי בין

אנדרואיד "ג'לי בין" (באנגלית: Jelly Bean) הוא שם הקוד לגרסה העשירית של מערכת ההפעלה אנדרואיד שפותחה על ידי חברת גוגל. הגרסה נחשפה בכנס Google I/O ביוני 2012, והתמקדה בשיפורי ביצועים שנועדו להעניק למערכת תחושה חלקה יותר, שיפורים במערכת ההודעות שאפשרו להציג התראות "הניתנות להרחבה עם לחצני פעולה". שתי גרסות נוספות נחשפו בהמשך והכילו שינויים קטנים יותר. גרסה 4.2 הכילה אופטימיזציה של המערכת, תמיכה מרובת משתמשים במחשבי לוח, וידג'טים למסך הנעילה, הגדרות מהירות ושומרי מסך; ואילו גרסה 4.3 הכילה שיפורים נוספים ועדכונים לפלטפורמה הבסיסית.

גרסות אלה של אנדרואיד אינן נתמכות עוד על ידי גוגל. נכון למאי 2019, על פי נתונים של גוגל, 3.2% מהמכשירים הניגשים ל-Google Play משתמשים באנדרואיד ג'לי בין.

== פיתוח ==
אנדרואיד ג'לי בין 4.1 נחשפה לראשונה בכנס המפתחים של גוגל ב-27 ביוני 2012, תוך התמקדות בשיפורים בממשק המשתמש, יחד עם שיפורים בחוויית החיפוש בגוגל על גבי הפלטפורמה, אינטגרציה והסייען הדיגיטלי החדש Google Now. 

בגרסה זו הייתה גם כן אופטימיזציה של הביצועים החזותיים והתגובתיות במערכת ההפעלה באמצעות סדרה של שינויים המכונים "פרויקט חמאה".

לאחר גרסה 4.1 פורסמו עוד שתי גרסות אנדרואיד תחת שם הקוד ג'לי בין; שתי הגרסות התמקדו בעיקר בשיפורי ביצועים, ומעט מאוד שינויים עבור המשתמשים. לצד אנדרואיד 4.1, גוגל החלה גם לפרק ממשקי API של שירותיה באנדרואיד לרכיב חדש במערכת המכונה שירותי Google Play, הניתן להורדה מחנות האפליקציות. הדבר אפשר הוספת צורות מסוימות של פונקציונליות מבלי להפיץ שדרוג למערכת ההפעלה, תוך מתן מענה לפיצול שחוותה המערכת עד אז.

== תכונות ==
=== חוויית משתמש ===
מבחינה ויזואלית, הממשק של ג'לי בין משקף עידון של מראה ה-Holo שהוצג באנדרואיד 4.0. מסך הבית המוגדר כברירת מחדל קיבל תכונות חדשות, כמו היכולת של קיצורי דרך ווידג'טים אחרים לסדר עצמם מחדש כך שיתאימו לפריט או ישנו את גודלם. מערכת ההודעות שופרה בתוספת התראות "הניתנות להרחבה" ו"ניתנות להפעלה"; התראות בודדות היו יכולות לאחר העדכון להציג כפתורי תוכן או פעולה נוספים (כמו "התקשרות חזרה", "הודעה" ואחרים) על ידי פתיחת ההודעה.

אנדרואיד 4.2 הוסיפה תכונות לממשק המשתמש; ניתן להחליק את מסך הנעילה כדי לראות דפי וידג'טים ולהחליק לכיוון ההפוך לפתיחת המצלמה. חלונית הגדרות מהירות נוספה גם היא לאזור ההודעות, על ידי החלקה מטה. בגרסה 4.2 הוחלפה אפליקציית הדפדפן בגוגל כרום, וכמו כן נוספו מחוות במקלדת, אפליקציית שעון מחודשת ומערכת שומר מסך חדשה המכונה "חלומות בהקיץ". במחשבי לוח, החלה המערכת לתמוך במספר משתמשים.

=== פלטפורמה ===
עבור המפתחים, הוסיפה 4.1 ממשקי API חדשים לנגישות, תמיכה מורחבת בשפה עם תמיכה בטקסט דו-כיווני, תמיכה בניהול התקני קלט חיצוניים, תמיכה ב-USB, ממשק API חדש לניתוב מדיה. אנדרואיד 4.2 הוסיפה כתיבה מחדש של הבלוטות' ועוד. אנדרואיד 4.3 כללה שינויים נוספים ופחותים, וכמו כן תכונת פרטיות המכונה "App Ops" שאפשרה למשתמשים לשלול באופן פרטני הרשאות לאפליקציות. עם זאת, התכונה הוסרה בהמשך באנדרואיד 4.4.2; דובר גוגל טען כי התכונה הייתה ניסיונית ועלולה הייתה לגרום לפגיעה באופן פעולתן של אפליקציות אם משתמשים בהן בדרכים מסוימות. הרעיון עבר ביקורת מחדש כבסיס למערכת התראות מחודשת באנדרואיד מרשמלו.

== ראו גם ==
* אנדרואיד אייס קרים סנדביץ' (הגרסה הקודמת)
* אנדרואיד קיטקט (הגרסה העוקבת)

==קישורים חיצוניים==

* 

== הערות שוליים ==

קטגוריה:תוכנות שהושקו ב-2012
יחסי גרמניה – ניו זילנד

יחסי גרמניה–ניו זילנד הם היחסים בילטרליים והדיפלומטיים שבין הרפובליקה הפדרלית של גרמניה לבין ניו זילנד. שתי המדינות מקיימים יחסים דיפלומטיים החל מהמאה ה-20. בין שתי המדינות ניכר שיתוף הפעולה בתחומי הכלכלה, המוזיקה, האמנות והספורט.

== היסטוריה ==
עם פרוץ מלחמת העולם הראשונה התייצבה ניו זילנד לצד בריטניה, כחלק ממדינות ההסכמה, וכוחותיה לחמו כחלק מכוח אנזא"ק נגד הקיסרות הגרמנית ובעלות בריתה, ובכלל זה השתתפו בקרבות המערכה בגליפולי, המערכה על סיני וארץ ישראל והחזית המערבית. במהלך מלחמת העולם השנייה שוב התייצבה ניו זילנד לצד בריטניה, כחלק מבעלות הברית נגד גרמניה הנאצית, והדיוויזיה הניו זילנדית ה-2 תחת פיקודו של ברנרד פרייברג, ברון פרייברג הראשון נלחמה בקרב על כרתים, במערכה בצפון אפריקה ובזירה האיטלקית, בעוד הדיוויזיה הניו זילנדית ה-3 לחמה בקרבות הזירה הפסיפית.

ב-10 בנובמבר 1953 כוננו שתי המדינות יחסים דיפלומטיים, ובשנת 1966 הם החליפו שגרירים ביניהן. שיתוף הפעולה בין המדינות התגבר בשנים האחרונות, ברמה הפוליטית, הכלכלית, התרבותית והמדעית. זרם מבקרים רציף זורם לשני הכיוונים, אמנים וכותבים רבים עובדים בשתי המדינות ואלפי סטודנטים, סטודנטים ומדענים לומדים ועורכים מחקרים בגרמניה ובניו זילנד.

נקודות השיא של היחסים כוללות את ביקורו של ראש ממשלת ניו זילנד, ג'ון קי, בגרמניה, שם נפגש גם עם הקנצלרית אנגלה מרקל, ואת התערוכה המוצלחת והמצליחה של ניו זילנד כאורח כבוד ביריד הספרים הבינלאומי בפרנקפורט באוקטובר 2012.

== יחסים דיפלומטיים ==
גרמניה מחזיקה בניו זילנד שגרירות בוולינגטון וקונסוליות באוקלנד ובכרייסטצ'רץ'. מאידך, ניו זילנד מחזיקה בגרמניה שגרירות בברלין וקונסוליה כללית בהמבורג.

==קישורים חיצוניים==

== הערות שוליים ==
נחום יברוב

הרב נחום יברוב (כסלו תשט"ז – כ"ה בתמוז תשע"ט) היה מחבר ספרי הלכה, שימש כרב מערכת השחיטה בבד"ץ שארית ישראל.

== תולדותיו ==
נולד בבני ברק, בנם של הרב משה אהרון יצחק יברוב, שכיהן כר"מ בישיבת קרלין, ושל חוה, בת הרב יעקב מרדכי מרקוביץ, אב"ד נור שבפולין. סבו, הרב אלתר יהודה יברוב, היה מרבני ישיבת עץ חיים.

למד בישיבת פוניבז'. היה מקורב למשגיח הרב בן ציון במברגר, ולימים הוציא את שיחותיו בספר "ניב שפתים - שערי ציון על התורה".

נשא את מלכה, בתו של הרב אברהם קופשיץ, רבה של שכונת נווה צבי בירושלים. מאז נישואיו התגורר בשכונת עזרת תורה בירושלים.

לאחר נישואיו הוציא את ספרו הראשון "ניב שפתיים" על הלכות שקר. מאז שקד על הוצאתם של ספרים רבים בכל תחומי ההלכה. ספרו הידוע והנפוץ ביותר הוא "דברי סופרים" על הלכות אבלות, שמרכז את כל דיני ומנהגי האבלות בישראל.

היה תלמידם של הרב יוסף שלום אלישיב ושל הרב מאיר ברנדסדורפר, וקיבל מהם את דרכם בהלכות שחיטה. היה רב מערכת השחיטה בשארית ישראל. היה מעורב בפולמוס על זריקות בעופות.

בשנת תשע"ח חלה. נסע ללוס אנג'לס לצורכי ריפוי, ושם נפטר ב-28 ביולי 2019. ארונו הובא לקבורה בישראל ונקבר בהר הזיתים.

היה אב לאחד עשר ילדים.

==ספריו==

== קישורים חיצוניים ==

* 
* 

== הערות שוליים ==

2019 07
קטגוריה:ירושלים: רבנים
קטגוריה:בוגרי ישיבת פוניבז'
קטגוריה:מחברי ספרי הלכה
קטגוריה:רבנים חרדים ישראלים
קטגוריה:יהודים הקבורים בהר הזיתים: חלקת הפרושים
קטגוריה:ישראלים שנולדו ב-1956
קטגוריה:ישראלים שנפטרו ב-2019
אלכס פינה

אלכס פינה (בספרדית: Álex Pina; נולד ב-23 ביוני 1967) הוא עיתונאי, במאי, מפיק, יוצר ותסריטאי ספרדי-בסקי, המוכר בעיקר כיוצר והמפיק של סדרות הטלוויזיה "בית הנייר" ו"בפנים".

==ביוגרפיה==
פינה נולד בעיר פמפלונה, עיר הבירה של הקהילה האוטונומית נווארה שבצפון ספרד.

בגיל חמש עבר עם משפחתו לסן סבסטיאן שבחבל הבסקים. לאחר מכן למד באוניברסיטת נווארה .

==קריירה==
הוא החל את דרכו כעיתונאי בעיתון "El Diario Vasco", ולאחר מכן עבר לסוכנות הידיעות "Europa Press".

בשנת 1993 החל לעבוד כתסריטאי ועורך ב"Videomedia". בשנת 1996 עבר ל"Globomedia".

בשנת 1997 היה בצוות התסריטאים של סדרת הטלוויזיה "Más que amigos". לאחר מכן היה המפיק והיוצר של הסדרות "Los Serrano", "Los hombres de Paco" ו"El barco".

בשנת 2016, לאחר השקת סדרת הטלוויזיה "בפנים", שהוא היה אחד מיוצריה, עזב את חברת Globomedia ופתח חברת הפקות עצמאית, "Vancouver Media".

הסדרה הראשונה אותה הפיקה החברה הייתה "בית הנייר", ששודרה לראשונה בערוץ Antena 3 הספרדי, ולאחר מכן נמכרה לשירות הזרמת המדיה נטפליקס. בשל הצלחת הסדרה חתמו נטפליקס ופינה על חוזה ליצירת סדרות מקוריות בשביל נטפליקס.

בשנת 2019 יצר את הסדרה "המזח", ובשנת 2020 יצר את סדרות הטלוויזיה "קווים לבנים" ו-"שמיים אדומים" לנטפליקס.

בשנת 2023 יצר וכתב עבור נטפליקס את הסדרה "ברלין", ספין-אוף של הסדרה המצליחה שלו "בית הנייר".

==קישורים חיצוניים==

==הערות שוליים==

קטגוריה:במאי קולנוע ספרדים
קטגוריה:תסריטאי קולנוע ספרדים
קטגוריה:תסריטאי טלוויזיה
קטגוריה:ספרדים שנולדו ב-1967
קו 7 (הרכבת התחתית של מדריד)

קו 7 של הרכבת התחתית של מדריד (בספרדית: línea 7) הוא קו רכבת תחתית במערכת הרכבת התחתית של מדריד. הקו, שנפתח בשנת 1974 ממלא תפקיד חשוב בשירות המערכת ומקשר בין מספר קווים אחרים. הקו נוסע לאורך כל מסלולו מתחת לאדמה. סמל המסלול של הקו הוא בצבע כתום ופועלות בו 22 תחנות על 18.8 קילומטר מקצה לקצה. אף על פי שמספר הקו הוא 7 הוא נבנה שנים רבות לפני קו 6 וזאת עקב העיכובים הרבים שהיו בבנייתו של קו 6.

== מסלול הקו ==
קו 7 אשר הוא אחד הקווים הארוכים ביותר במערכת חוצה את מדריד ממזרח למערב וממרכז העיר לצפונה. את מסלולו הוא מתחיל מאזור התפר שבין השכונות המזרחיות של מדריד לפרברים. במרכז העיר הוא נוסע במסלול משותף עם קווים רבים נוספים ועוצר בתחנות הצטלבות רבות. סמוך למערב העיר פונה הקו לכיוון צפון במסלול ישר כלפי מעלה. הוא מגיע עד לפרברים הצפוניים של מדריד שם נמצאת תחנתו הסופית.

== קישורים חיצוניים ==

* 

קטגוריה:קווי הרכבת התחתית של מדריד
Monday.com

מאנדיי. קום בע"מ, המוכרת בשמה הלועזי monday.com היא חברת תוכנה ישראלית, המפתחת יישום אינטרנט ומובייל לניהול צוותים וניהול פרויקטים. ב-10 ביוני 2021 הונפקה בנאסד"ק לפי שווי שוק של 6.8 מיליארד דולר.

==מוצר==
המוצר של החברה, שנקרא כשמה, monday.com, הוא פלטפורמת אפליקציות אינטרנט ומובייל לניהול משימות, כולל מעקב אחר פרויקטים, שירות לקוחות, תקשורת פנים-ארגונית, אופרציה משרדית וניהול אסטרטגי. המוצר ניתן להתאמה אישית כך שיתאים למגוון רחב של פעילויות עסקיות, כולל מו"פ, שיווק, מכירות, ניהול מוצר וניהול לקוחות. מאנדיי פועלת במודל תוכנה כשירות.

המוצר החל את דרכו בשנת 2010 ככלי פנימי בחברה הישראלית ויקס. בפברואר 2012 המוצר יצא מוויקס, והוקמה חברה נפרדת המתבססת עליו, שנקראה daPulse. ביולי 2020 הכריזה החברה על התממשקות עם Microsoft Teams,<ref></ref> ואילו באוקטובר 2020 הכריזה החברה על התממשקות עם Adobe Creative Cloud.

==עובדים ולקוחות==
נכון ליוני 2021, החברה מעסיקה כ-1,600 עובדים בניו יורק, שבארצות הברית ובישראל ומשרתת כ-100,000 ארגונים. יותר ממחצית המשתמשים החודשיים משתמשים בתוכנה מדי יום. לקוחות בולטים של החברה הם: פיליפס, קרלסברג, ערוץ דיסקברי, WeWork, מקדונלד'ס ואובר.

משרדי החברה היו במגדל סונול עד שעברה בשנת 2020 למתחם תאומי רובינשטיין ברחוב יצחק שדה.

==גיוסי הון==
במהלך השנים 2012–2019 גייסה החברה במצטבר כ-234 מיליון דולר ממשקיעים בארבעה סבבי גיוס, מתוכם 150 מיליון דולר, בגיוס הרביעי, ביולי 2019, על בסיס הערכת שווי של 1.9 מיליארד דולר, ובכך הכפילה פי 4 את שווייה המוערך בתוך כשנה, והפכה לחברה הפרטית בעלת השווי שוק המוערך הגבוה ביותר בישראל לפי הרשימה של CB Insights. את הסבב הובילו קרן ספייר ונצ'רס (Sapphire Ventures) והשתתפו בו גם המשקיעות המילטון ליין (Hamilton Lane), קרן וינטג' (Vintage) והרבורווסט פרטנרס (HarbourVest Partners) וקרן ION.

ביוני 2021 הונפקה מאנדיי בנאסד"ק לפי שווי של 6.8 מיליארד דולר. בשיאה בשנת 2021, הגיעה מניית החברה לשווי שיא של 20 מיליארד דולר. לאחר המשבר ב-2022, שחתך את שווי החברה לצד מרבית חברות ההייטק הנסחרות, חזר שווי החברה באפריל 2023, בעקבות עליית המנייה ב-18% (לאחר דו"חות חיוביים שפרסמה החברה), ליותר מ-7 מיליארד דולר, מעל מחיר ההנפקה. בפברואר 2024 שוויה של מאנדיי הגיע לכ- 11 מיליארד דולר והחברה קיבלה המלצת רכישה מבנק אוף אמריקה בכ- 30% מעל מחיר השוק.

==קישורים חיצוניים==
* 

* 
* [https://www.csf.org.il/2017/10/17/monday-com/ מדריך חשיפה למערכת Monday], הפורום לחברה אזרחית
* 

== הערות שוליים ==

קטגוריה:חברות תוכנה ישראליות
קטגוריה:ניהול פרויקטים
קטגוריה:תל אביב-יפו: חברות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2012
קו 8 (הרכבת התחתית של מדריד)

קו 8 של הרכבת התחתית של מדריד (בספרדית: línea 8) הוא קו רכבת תחתית במערכת הרכבת התחתית של מדריד. הקו, שנפתח בשנת 1998 ממלא תפקיד חשוב בשירות המערכת ומקשר בין נמל התעופה מדריד-בראחס אל מרכז העיר. הקו נוסע לאורך כל מסלולו מתחת לאדמה. סמל המסלול של הקו הוא בצבע ורוד ופועלות בו 8 תחנות על 16.4 קילומטר מקצה לקצה. אף על פי שמספר הקו הוא 8 הקו נבנה בפועל רק שנים רבות לאחר פתיחתם של קווים 9 ו- 10.
קו 8 הוא הקו היחיד שמסלולו הוחלף לחלוטין כאשר במסגרת מבצע השיפוץ שבוצע בו שונה מסלולו מן הקצה אל הקצה.

== מסלול הקו ==
הקו אשר מקשר בין כל הטרמינלים בנמל התעופה מדריד-בראחס אל מרכז העיר מתחיל את מסלולו מטרמינל 4 שבנמל התעופה. הוא עוצר גם בטרמינלים 1 ו- 2 ומשם פונה מערבה לכיוון מרכז העיר. הקו הנוסע במסלול מהיר עוצר בתחנות מועטות ומגיע עד למרכז העיר שם נמצאת תחנתו הסופית של הקו.

== קישורים חיצוניים ==

* 

קטגוריה:קווי הרכבת התחתית של מדריד
The Young Ones

The Young Ones (בעברית: "הצעירים") הוא סינגל של קליף ריצ'רד ולהקת הצלליות. את השיר כתבו סיד טפר ורוי סי בנט, והוא שיר הנושא של הסרט ,הצעירים", מ-1961 ומופיע באלבום של פסקול הסרט.

הסינגל יצא לאור בינואר 1962 בלייבל , אחרי הזמנות מראש של 500,000 עותקים, והגיע מיד למקום הראשון במצעד הסינגלים הבריטי. השיר שהה במקום הראשון במשך שישה שבועות והיה במצעד במשך עשרים שבועות. בממלכה המאוחדת נמכרו 1.06 מיליון עותקים של התקליט, ו-2.6 מיליון עותקים ברחבי העולם.

השיר נכלל במיני-אלבום של קליף ריצ'רד והצלליות "Hits from the Young Ones".

== מבצעים ==
* קליף ריצ'רד – סולן
* האנק מרווין – גיטרה מובילה
* ברוס ולץ' – גיטרת קצב
* ג'ט האריס – גיטרה בס
* טוני מיהאן – תופים

== מצעדים ==

== גרסאות כיסוי ==
הזמרת האמריקאית קאתי קרול הקליטה גרסת כיסוי של השיר שבועות אחרי יציאתו לאור אבל לא זכתה להצלחה.

== בתרבות הפופולרית ==
בשנות השמונים של המאה העשרים היה השיר לשיר הנושא של קומדיית המצבים הבריטית "The Young Ones".

== ראו גם ==
* מצעד הסינגלים הבריטי (1960–1969)

== קישורים חיצוניים ==

== הערות שוליים ==

קטגוריה:שירי 1961
קטגוריה:סינגלים מ-1962
קטגוריה:שירי קליף ריצ'רד
קטגוריה:שירים באנגלית
קטגוריה:שירים מסרטי קולנוע
קטגוריה:שירים על בני נוער
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
יחסי איסלנד–רוסיה

[[אולפור רגנר גרימסון עם נשיא רוסיה ולדימיר פוטין בקרמלין ב-19 באפריל 2002.]] 
ממוזער
יחסי איסלנד–רוסיה הם היחסים בין שתי המדינות, איסלנד ורוסיה. לרוסיה יש שגרירות בעיר רייקיאוויק. לאיסלנד הייתה שגרירות במוסקבה, ושתי קונסוליות כבוד במורמנסק ובסנקט פטרבורג. לשתי המדינות קשרים הדוקים במימון, מה שחיזק את היחסים בין השתיים. 

== היסטוריה ==
איסלנד הכירה בברית המועצות ב-22 ביוני 1926. היחסים הדיפלומטיים הישירים בין ברית המועצות לאיסלנד כוננו ב-4 באוקטובר 1943. בדצמבר 1955 שודרגו המשלחות במוסקבה ורייקיאוויק לשגרירויות. בין השנים 1975–1991 היה נציג סחר של ברית המועצות באיסלנד ובין 1991–1995 היה נציג סחר באיסלנד מטעם רוסיה. בשנת 1997 פורסם המילון הרוסי-איסלנדי הראשון על ידי הלגי הראלדסון. 

הצטלבות האינטרסים של ברית המועצות ודייגי איסלנד החל לאחר מלחמת העולם השנייה, כך שכבר בשנת 1949, נשלחה לחופי איסלנד משלחת סובייטית של ארבעה כלי שיט, והמדענים הסובייטים תרמו תרומה רבה למחקר של איסלנד. בשנים 1971–1973 פעלה המשלחת הסובייטית הגיאודינמית שהייתה מעורבת ב"פרויקט הגאודינמי", שבראשו עמד ולדימיר בלוסוב. המפה הגאולוגית הראשונה של איסלנד נערכה על תוצאות הפעולות. במקביל המחקר נערך מקרקעית הים במים הסובבים את האי. 

נשיא איסלנד לשעבר, אולפור רגנר גרימסון נסע לרוסיה בין ה-18 באפריל 2002 ל-24 באפריל 2002. גרימסון ביקר בסנקט פטרבורג, במוסקבה, בנובגורוד ובסלקהרד. 

בשנת 2008 ראש הממשלה גייר הארדה שלח משלחת לרוסיה כדי לנהל משא ומתן על הזרמת הון בסך 3 מיליארד ליש"ט (4 מיליארד אירו) לכספי המדינה, לאחר שבעלות הברית המסורתיות של המדינה, ממדינות המערב, סירבו לסייע למערכת הבנקאית המתמוטטת. בהמשך ההלוואה הוחלפה מחדש משא ומתן ל-500 מיליון דולר לאחר שאיסלנד הצליחה להשיג הלוואות ממדינות סקנדינביה וקרן המטבע הבינלאומית, אך לבסוף רוסיה סירבה להלוות סכום כלשהו לאיסלנד. 

שיתוף הפעולה בין המדינות מתפתח בכיוונים שונים: 

* שיתוף פעולה בין פרלמנטרי, 
* יחסי סחר וכלכלה, 
* שיתוף פעולה בתחום הדייג במסגרת NAFO, NEAFC, IWC, 
* בתחום השותפות "אנרגיה נקייה" (מקורות אנרגיה מתחדשים) 
* אינטראקציה תרבותית (חילופי תערוכות, ימי התרבות הרוסית השנתית באיסלנד) 

לקראת סוף מרץ 2018 השעתה איסלנד דיאלוג דו צדדי גבוה עם הרשויות ברוסיה. כתוצאה מכך, מנהיגי איסלנד לא הגיעו למונדיאל הרוסי בשנת 2018. זה נבע מהרעלת המרגל הרוסי לשעבר סרגיי סקריפאל בסולסברי שבאנגליה. גורמים איסלנדים הצהירו כי התגובה הרוסית לחיסול "חסרה מאוד" ולא הראתה כיצד גז עצבים המיוצר ברוסיה בא לשימוש נגד אזרחים בבריטניה. בניגוד למדינות אחרות שנקטו נגד רוסיה בתגובה לאירוע, רוסיה לא הגיבה לגישתה של איסלנד.

הידרדרות נוספת ביחסים התרחשה בשל הפלישה הרוסית לאוקראינה ב-2022, ובקיץ 2023 איסלנד החליטה לסגור את שגרירותה במוסקבה.

== יחסי סחר ==
בשנת 2003 הסתכם הסחר הרוסי-איסלנדי ב-89.7 מיליון דולר. הייצוא מאיסלנד לרוסיה היה 13.8 מיליון דולר, ואילו הייבוא היה 75.9 מיליון דולר. רוסיה היא היצואנית התשיעית בגודלה לאיסלנד. היצוא הרוסי הוא חומרי גלם: מוצרי נפט (62,3%), ואלומיניום (27%). איסלנד מייצאת לרוסיה אוניות וספינות (25,1%), מוצרי ים (23,3%), טקסטיל ובגדים (14,9%), דשנים כימיים (10,8%) וציוד תעשייתי (9,5% ). 

== קישורים חיצוניים ==

== הערות שוליים ==
Phoenix World Tour

Phoenix World Tour הוא סיבוב ההופעות הרביעי של הזמרת-יוצרת הבריטית, ריטה אורה. סיבוב ההופעות החל באוקיאניה ועתיד להסתיים באירופה. הופעת הפתיחה התקיימה ב-1 במרץ 2019, באוסטרליה שבמלבורן.

סיבוב הופעות זה נועד לקדם את אלבום האולפן השני שלה, Phoenix.

==רשימת שירים==
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:

#"For You"
#"Your Song"
#"Doing It"
#"Let You Love Me"
#"Summer Love"
#"New Look"
#"Girls"
#"Only Want You"
#"Hell of a Life"
#"Soul Survivor"
#""
#"I Will Never Let You Down"
#""
#"Keep Talking"
#"Black Widow"
#"Hot Right Now"
#"Coming Home"
#"Lonely Together"
#"Anywhere"

== קישורים חיצוניים ==

קטגוריה:סיבובי הופעות מ-2019
קטגוריה:סיבובי הופעות מ-2021
קטגוריה:סיבובי הופעות של ריטה אורה
קטגוריה:סיבובי הופעות באוסטרליה
קטגוריה:סיבובי הופעות בממלכה המאוחדת
קטגוריה:סיבובי הופעות שנדחו בעקבות מגפת הקורונה
The Girls Tour

The Girls Tour הוא סיבוב ההופעות השלישי של הזמרת-יוצרת הבריטית ריטה אורה. סיבוב ההופעות החל באירופה והסתיים באירופה גם כן. הופעת הפתיחה התקיימה ב-11 במאי 2018, בסקוטלנד שבגלאזגו.

סיבוב הופעות זה נועד לקדם את אלבום האולפן השני שלה, Phoenix.

==רשימת שירים==
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:

== קישורים חיצוניים ==

קטגוריה:סיבובי הופעות מ-2018
קטגוריה:סיבובי הופעות של ריטה אורה
קטגוריה:סיבובי הופעות בממלכה המאוחדת
רכס פורתוס

רכס פורתוס (באנגלית: Porthos Range) הוא הרכס השני מכיוון דרום בהרי הנסיך צ'ארלס באדמת מק. רוברטסון שבאנטארקטיקה. 

אורכו של הרכס 48 קילומטרים בכיוון מזרח - מערב. 

הרכס נמצא בין קרחון סקילה (שמפריד בינו לבין רכס אתוס שמצפון לו), לבין קרחון כריבדיס (שמפריד בין רכס פורתוס לבין רכס אראמיס שמדרום לו). 

שיא גובהו של הרכס 1,517 מטרים מעל פני הים.

== היסטוריה ==
=== גילוי הרכס ===
הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher).

=== מקור השם ===
המשלחת קראה לרכס, בדומה לשני הרכסים הסומכים לו (רכס אתוס שמצפון לו ורכס אראמיס שמדרום לו), על שמות הדמויות מהספר "שלושת המוסקטרים" של אלכסנדר דיומה - ספר שחברי המשלחת הביאו עימם, והיה הפופולרי מבין הספרים שחברי המשלחת קראו.

== הרי הרכס ==

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:11968 רכס פורתוס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11494&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס פורתוס] באתר הגאזט האנטארקטי המשווה SCAR של ממשלת אוסטרליה
* [http://www.antarctica.gov.au/living-and-working/stations/mawson/environment/prince-charles-mountains תיאור רכס פורתוס] באתר ממשלת אוסטרליה
* [https://mapcarta.com/25592684 מפת אזור רכס פורתוס]
* [http://distancebetween.info/porthos_range מחשבון מרחקים - המרחק מרכס פורתוס לאתרים סמוכים]
* [https://www.yr.no/place/Antarctica/Other/Porthos_Range/ תחזית מזג אוויר עדכנית עבור רכס פורתוס]

== הערות שוליים ==

פורתוס
קרחון סקילה (אנטארקטיקה)

קרחון סקילה (באנגלית: Scylla Glacier) הוא קרחון גדול בהרי הנסיך צ'ארלס באדמת מק. רוברטסון שבאנטארקטיקה. 

הקרחון, הזורם לכיוון מזרח, מפריד בין רכס אתוס (שמצפון לקרחון) לבין רכס פורתוס (שמדרום לקרחון). הקרחון מנקז את שני הרכסים. 

הקרחון מגיע לגובה של 1,487 מטרים מעל פני הים.

== היסטוריה ==
=== גילוי הקרחון ===
הראשונים שהגיעו אל הרכס היו אנשי המשלחת הדרומית של משלחת החקר האנטארקטית הלאומית של אוסטרליה בינואר 1957 בהנהגת ו. ג. בושר (WG Bewsher).

=== מקור השם ===
המשלחת קראה לקרחון על שמה של המפלצת האגדית סקילה מהמיתולוגיה היוונית, בשל הקושי של משלחת המחקר בנסותה לחצות את הקרחון.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13480 קרחון סקילה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=500 קרחון סקילה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12930&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סקילה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13480&fid=antgeo_121 תצלום לוויין של אזור קרחון סקילה]
* [https://mapcarta.com/25595586 מפת אזור קרחון סקילה]
* [http://distancebetween.info/scylla_glacier מחשבון מרחקים - המרחק מקרחון סקילה לאתרים סמוכים]

==הערות שוליים==

סקילה
אלינה דוני

אלינה דוני (באנגלית: Elina Duni; נולדה ב-10 במרץ 1981) היא זמרת ג'אז ומלחינה אלבנית-שווייצרית.

== ביוגרפיה ==
היא נולדה ב-10 במרץ 1981 בטירנה, אלבניה. היא עזבה את ארץ הולדתה לשווייץ ב-1992, כשהייתה בת 10. דוני למדה מוזיקה קלאסית וג'אז באוניברסיטת לאמנויות ברן שבשווייץ. מאז 2004, מוזיקת הפולק היה השראתה העיקרית. בכתבה שכתב ג'ון פורדהם כתב כי: 

== דיסקוגרפיה ==
* 2008: Baresha
* 2010: Lume, Lume
* 2012: Matanë Malit
* 2014: Muza e zezë
* 2015: Dallëndyshe
* 2018: Partir
* 2020: Lost Ships (עם רוב לופט)
* 2023: A Time to Remeber

== קישורים חיצוניים ==

* 

<div class="mw-content-ltr">
* 
</div>

== הערות שוליים ==

קטגוריה:זמרות אלבניות
קטגוריה:זמרות שווייצריות
קטגוריה:אלבנים שנולדו ב-1981
קטגוריה:שווייצריות שנולדו ב-1981
קטגוריה:שווייצרים שנולדו ב-1981
הפיגוע בבסיס חיל האוויר בגראם

הפיגוע בבסיס חיל האוויר בגראם שבאפגניסטן התרחש ב-27 בפברואר 2007. מחבל מתאבד הפעיל את חגורת הנפץ שלו וגרם למותם של 23 בני אדם. הפיגוע התרחש בשעה שבבסיס ביקר סגן נשיא ארצות הברית דיק צ'ייני.

==הפיגוע==
בסיס בגראם שוכן כ-50 קילומטר מצפון לעיר קאבול בירת אפגניסטן. הוא שימש כבסיס חיל האוויר המרכזי של ארצות הברית במדינה. ב-2007 שהו בו כ-9,000 מחיילי הקואליציה המערבית באפגניסטן. 

המחבל המתאבד, מארגון הטליבאן או מארגון אל-קאעידה, הפעיל את מטען הנפץ שלו בשעה 10:00 ליד שער הכניסה הראשי לבסיס, אשר היה מאובטח באבטחה כבדה. אחרי שער הכניסה נמצאו עוד שתי נקודות ביקורת בדרך אל פנים הבסיס.

משרדו של נשיא אפגניסטן הודיע כי בפיגוע נהרגו 23 איש, וביניהם 20 אזרחים אפגנים שעבדו בבסיס. דובר של נאט"ו מסר כי תשעה אנשים נהרגו וביניהם חייל אמריקאי אחד, חייל דרום קוריאני אחד וקבלן אזרחי אמריקאי. עם זאת מסר הדובר בהמשך כי הדיווח של משרד הנשיא על האבדות היה "קרוב למציאות". עוד 20 אנשים נפצעו בפיגוע.

סגן הנשיא צ'ייני נמצא בעת הפיגוע בתוך הבסיס במסגרת ביקור שערך אצל כוחות הקואליציה המערבית באפגניסטן. הוא נמצא במרחק של כ-1.5 קילומטר ממקום הפיגוע. הוא העיד כי שמע את הפיצוץ וכי מאבטחיו העבירו אותו לאחריו למקלט למשך זמן קצר.

דובר מטעם ארגון הטליבאן נטל בהודעה לעיתונות אחריות לפיגוע וטען כי לארגונו היה ידוע על ביקורו הצפוי של צ'ייני בבסיס בגראם וכי הפיגוע נועד להתנקש בחייו. דוברים אמריקאים הגיבו לטענה זו בספקנות.

בשנים 2015 ו-2016 התרחשו בבסיס עוד שני פיגועי התאבדות, שבהם נהרגו 6 ו-5 אנשים, בהתאמה.

==קישורים חיצוניים==
* [https://web.archive.org/web/20070301092232/http://www.cnn.com/2007/WORLD/asiapcf/02/27/cheney.afghanistan.ap/index.html ידיעה על הפיגוע באתר CNN], מאורכבת באתר Web Archive
* [http://archive.boston.com/news/world/asia/articles/2007/02/27/cheney_ok_after_blast_outside_afghan_base/ ידיעה על הפיגוע באתר הבוסטון גלוב], מאורכבת באתר Web Archive

בגראם
בגראם
בגראם
קטגוריה:מלחמת אפגניסטן (2001–2021)
קטגוריה:טליבאן: פיגועים
קטגוריה:דיק צ'ייני
קטגוריה:פיגועי טרור באפגניסטן
בסיס חיל האוויר בגראם
חיים אילויצקי

חיים אילויצקי-אליאב (14 במרץ 1923 - פברואר 1983) היה מחבר סדרת הספרים "ילדי העיר העתיקה".

==ביוגרפיה==

אילויצקי נולד בירושלים למשה אילויצקי ושרה לבית ולנסקי. הוא שירת בצה"ל בחיל הים ובתותחנים. באוקטובר-נובמבר 1951 פרסם במשמר לילדים סיפור בהמשכים בשם "הדרך הביתה" על ילדי העיר העתיקה. בשנת 1952 הוא הוציא את הסיפור כספר בשם עלילות ילדי העיר העתיקה, בהוצאת ניב, תחת שם העט "חיים אליאב" ובהמשך הוציא עוד מספר ספרים בסדרה של "ילדי העיר העתיקה". הספרים זכו להצלחה בקרב הילדים, אולם גם לביקורת על טעויות בעברית, עלילה בנאלית והעדר של אפילו "שורה אחת שתהא מחנכת". בשנת 1957, ועדה במשרד החינוך כללה את ספרי חסמבה ברשימת הספרים הבלתי רצויים. מנגד, הספרים נמנו ברשימות ספרי ילדים שהתפרסמו בהארץ ובתחילת 1959 מנתה התאחדות הוצאות הספרים בישראל לפחות חלק מספרי הסדרה ככאלו שאושרו על ידי הוועדה הפדגוגית של משרד החינוך והתרבות לקריאה עצמית לכיתה ד' ולכיתה ו'.

אילויצקי הוכשר כמורה דרך ובשנות ה-60 עבד במחלקת יחסי הציבור של חברת מקורות וערך את "ידיעות מקורות".

בשנת 1958 נשא לאשה את אסתר שלומוביץ ונולדו להם בן ובת.

היה חבר הנהלת איגוד עורכי כתבי העת.

==ספריו==
*"עלילות ילדי העיר העתיקה" (1952)
*"עלילות ילדי העיר העתיקה במצור" (1953)
*"ילדי העיר העתיקה בשבי הלגיון" (1954)
*"ילדי העיר העתיקה ומלחמתם במסתננים" (1955)
*"ילדי העיר העתיקה מטביעים ספינה"(1955)
*"ילדי העיר העתיקה בעקבות המרגלים" (1957)
*"עלילות הצברים" (1957. הוצאת בוסתן)
*"כל אותו הלילה" (1957)
*"ילדי העיר העתיקה והמטמון מבגדד" (1958)

==קישורים חיצוניים==
* 

==הערות שוליים==

קטגוריה:סופרי ילדים ונוער ישראלים
קטגוריה:ישראלים שנולדו ב-1923
קטגוריה:ישראלים שנפטרו ב-1983
אוניברסיטת קרלסטד

אוניברסיטת קרלסטד (בשוודית: Karlstads universitet) היא אוניברסיטה ציבורית בקרלסטד שבשוודיה.

==אודות האוניברסיטה==
בשנת 1967 הוקם בקרלסטד סניף של אוניברסיטת גטבורג, ב-1977 נהיה הקמפוס למוסד אקדמאי בפני עצמו.

ב-1986 נוסד במקום "CTF Service Research Center", מרכז מחקר בשירות מוביל בתחומו.

ב-1999 הוכר המקום כאוניברסיטה על ידי ממשלת שוודיה.

האוניברסיטה מפעילה תוכניות חינוכיות רבות.

== פקולטות ומחלקות ==
ב-2009 הפקולטה לכלכלה ותקשורת ייסדה בית ספר לעסקים (Karlstad Business School), בנוסף באוניברסיטה מתקיימות הפקולטה לאומנויות ומדעי החברה, הפקולטה לבריאות, מדע וטכנולוגיה וכמו כן גם בית ספר למורים.

בכל אחת מן הפקולטות מספר מחלקות ובתי ספר. בין המחלקות באוניברסיטה<ref></ref>:
* בית הספר למנהל עסקים: ובו נלמדים לימודי מנהל עסקים, מערכות מידע, משפטים, כלכלה, סטטיסטיקה.
* בית הספר לאמנות ובו נלמדים אמנות חזותית, מחול ומוזיקה.
* המחלקה לפוליטיקה והיסטוריה: כוללת לימודי היסטוריה, תרבות, מדעי המדינה, אזרחות.
* המחלקה למדעי החברה: כוללת לימודי פסיכולוגיה, סוציולוגיה, עבודה סוציאלית, מגדר.
* המחלקה לספרות ושפות: נלמדים לימודי ספרות השוואתית, אנגלית, ספרדית, שוודית.
* המחלקה לגאוגרפיה ותקשורת: לימודי גאוגרפיה, לימודי תיירות, לימודי קולנוע, לימודי תקשורת.
* המחלקה למדעי החיים והסביבה: ביולוגיה, גאולוגיה.
* המחלקה למדעי הבריאות: מדעי הרפואה, ניהול מערכות בריאות, סיעוד.
* המחלקה להנדסה: הנדסת בניין, הנדסת סביבה ואנרגיה, הנדסת כימיה, כימיה, הנדסת חשמל, הנדסה מכנית.
* המחלקה למתמטיקה ומדעי המחשב: כוללת לימודי מדעי המחשב, לימודי מתמטיקה.

==קישורים חיצוניים==

* 

==הערות שוליים==

קטגוריה:שוודיה: אוניברסיטאות ומכללות
קורפוס המילואים ה-22 (האימפריה הגרמנית)

קורפוס המילואים ה-22 (בגרמנית: XXII. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-1 בספטמבר 1914 כחלק מהגל השני של הגיוס במלחמת העולם הראשונה, והועמד תחת פיקודו של אויגן פון פאלקנהיין, אחיו של שר המלחמה הפרוסי וראש המטה הכללי, אריך פון פאלקנהיין. הקורפוס כלל את דיוויזיות המילואים ה-43 וה-44. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, וביוני 1915 הועבר לחזית המזרחית, שם השתתף במתקפת גורליצה-טרנוב. לאחר מכן הועמד הקורפוס תחת פיקודה של הארמייה האוסטרית השלישית בפיקודו של הרמן קבש, והשתתף עמה בכיבוש סרביה. בפברואר 1916 הוא חזר למערב, והשתתף בקרבות העזים באזור ורדן. ביולי 1916 נשלח הקורפוס לחזית המזרחית, על מנת לבלום את מתקפת ברוסילוב, ובפברואר 1918 השתתף הקורפוס בהתקדמות לאוקראינה, ובכלל זה כיבוש קייב, ועם סיום המלחמה פורק הקורפוס.

==מפקדים==
* אויגן פון פאלקנהיין (1 בספטמבר 1914–30 בינואר 1919)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
22
אויגן פון פאלקנהיין

אויגן פון פאלקנהיין (בגרמנית: Eugen von Falkenhayn; 4 בספטמבר 1853 – 3 בינואר 1934) היה גנרל פרשים גרמני, מפקד קורפוס המילואים ה-22 במלחמת העולם הראשונה והלורד צ'מברלין של הקיסרית אוגוסטה ויקטוריה.

== ביוגרפיה ==
פון פאלקנהיין נולד ב-4 בספטמבר 1853 בבורג בלכאו, פרוסיה המערבית לפדור פון פלקנהיין ולפרנציסקה פון פלקנהיין, לבית פון רוזנברג. אחיו ארתור הפך לחונך של יורש העצר וילהלם, ואילו אחיו אריך, היה שר המלחמה הפרוסי וראש המטה הכללי של גרמניה. אחותו היחידה אולגה פון פלקנהיין הייתה אמו של פילדמרשל פדור פון בוק.

פאלקנהיין התגייס לצבא פרוסיה ב-2 באוגוסט 1870, והצטרף לרגימנט הקירסירים ה-2 (פומרניה - "המלכה"). הוא הפך לחבר המטה הכללי של פרוסיה בשנת 1883, ולנספח צבאי בפריז בשנת 1887. בשנת 1889 הוא הצטרף למטה הצבאי של וילהלם השני והפך למחנכם של הנסיכים וילהלם ואייטל פרידריך. בשנת 1894 הוא חזר למטה הכללי. בשנת 1895 הפך פאלקנהיין למפקד רגימנט הדרגונים ה-1 של המשמר ("ויקטוריה, מלכת בריטניה הגדולה ואירלנד"), ובשנת 1898 הוא מונה לראש מטה הקורפוס התשיעי. בדצמבר 1901 מונה פאלקנהיין למפקד חטיבת הפרשים ה-19 בהנובר, וב-15 באפריל 1908 הוא מונה למפקד הדיוויזיה ה-11 בברסלאו. פאלקנהיין פרש מהצבא ב-2 במאי 1910, הועלה לדרגת גנרל חיל הפרשים, ומונה ל"אוברהופמייסטר" (לורד צ'מברלין) של הקיסרית אוגוסטה ויקטוריה.

ב-1 בספטמבר 1914 מונה פאלקנהיין למפקד קורפוס המילואים ה-22, אשר הוקם כחלק מהגל השני של הגיוס במלחמת העולם הראשונה, וכלל את דיוויזיות המילואים ה-43 וה-44. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, וביוני 1915 הועבר לחזית המזרחית, שם השתתף במתקפת גורליצה-טרנוב. לאחר מכן הועמד הקורפוס תחת פיקודה של הארמייה האוסטרית השלישית בפיקודו של הרמן קבש, והשתתף עמה בכיבוש סרביה. בפברואר 1916 הוא חזר למערב, והשתתף בקרבות העזים באזור ורדן. ביולי 1916 נשלח הקורפוס לחזית המזרחית, על מנת לבלום את מתקפת ברוסילוב, ובפברואר 1918 השתתף הקורפוס בהתקדמות לאוקראינה, ובכלל זה כיבוש קייב, ועם סיום המלחמה פורק הקורפוס. פאלקנהיין שב לגרמניה בנובמבר 1918, ופרש מהצבא ב-30 ביוני 1919.

קברו של פון פאלקנהיין
פאלקנהיין נפטר בברלין-ליכטרפלדה ב-3 בינואר 1934.

== משפחתו ==
פאלקנהיין התחתן עם לואיז פון דורנברג בשנת 1893, נכדתו מריה פון קוויסטורפ הייתה אשתו של ורנר פון בראון.

== הערות שוליים ==

קטגוריה:מעוטרי פור לה מריט
קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1853
קטגוריה:גרמנים שנפטרו ב-1934
יחסי הולנד–רוסיה

יחסי הולנד ורוסיה הם היחסים הדו-צדדיים בין שתי המדינות, ממלכת הולנד והפדרציה הרוסית. לרוסיה יש שגרירות בהאג, ולהולנד יש שגרירות במוסקבה, קונסוליה בסנקט פטרבורג וקונסוליית כבוד ביוז'נו-סחלינסק.

מאז שנת 2013 היחסים הפוליטיים התמתחו בגלל מספר סכסוכים ואירועים, והבולט שבהם הוא סיפוח קרים בשנת 2014, הפלת המטוס המלזי בשנת 2014 שהרגה 193 אזרחים הולנדים, והמלחמה בדונבס.

באוקטובר 2018 זומן שגריר רוסיה בהולנד למשרד החוץ, כשההולנדים האשימו ארבעה רוסים עם דרכונים דיפלומטיים בניסיון לבצע פיגוע סייבר באפריל במטה הארגון למניעת הפצת נשק כימי בהאג. אנק Bijleveld אמר לשדרן ההולנדי ב-NPO כי הולנד נמצאת במצב של "סייבר-מלחמה" עם רוסיה. מוסקבה הכחישה את ההאשמות ואמרה כי אין הוכחות אמיתיות וזה היה רק חלק מ"קמפיין תעמולה מבוים נגד רוסיה".

== היסטוריה ==
=== בתקופת פטר הגדול ===
פיוטר הגדול בזמן סיורו במערב אירופה (1697–1698) ביקר בהולנד והתאמן כספנה בזאנדאם. במהלך שהותו הצליח לגייס קצת מומחיות ימית הולנדית לחיל הים הרוסי שזה עתה הוקם. אחד הבולטים ההולנדים הבולטים בצי הרוסי היה הקברניט יליד נורווגיה קורנליוס קרויס, שאחרי מספר שנות שירות הגיע לדרגת אדמירל והיה למפקד הראשון של הצי הבלטי.
פסל פטר הגדול ב[[רוטרדם, הולנד.]] 

=== מהמהפכה ועד המלחמה הקרה ===
מאז המהפכה הרוסית, לא היו להולנד קשרים דיפלומטיים עם ברית המועצות עד סוף מלחמת העולם השנייה. במהלך המלחמה הייתה ממשלת הולנד בגלות.

במהלך מלחמת העולם השנייה הצטרפו 25,000 מתנדבים הולנדים לוואפן אס אס ונלחמו בחזית המזרחית נגד ברית המועצות, אולם הם לא נתמכו על ידי הממשלה בגלות.

=== בזמן המלחמה הקרה ===
במהלך המלחמה הקרה, כל הממשלות ההולנדיות ברציפות ראו את ברית המועצות ואת ברית ורשה כאיום על ביטחונה.

=== הפדרציה הרוסית ===
מכיוון שהולנד חברה באיחוד האירופי, הקשר בין רוסיה להולנד קשור קשר הדוק ליחסי רוסיה-אירופה.

באוקטובר 2011 נפגש הנשיא דמיטרי מדבדב בקרמלין עם ראש ממשלת הולנד מארק רוטה כדי לדון בקשרים הדו צדדיים.

מלבד המסחר והפוליטיקה, הייתה השפעה הולנדית מסוימת בולטת על הכדורגל הרוסי, כאשר חוס הידינק ב-2010 ואחריו דיק אדבוקאט בשנים 2010–2012 שימשו כמאמן הראשי של נבחרת רוסיה בכדורגל.

בשנת 2013 התקיימו מספר פעילויות תרבותיות בהולנד וברוסיה כדי לחגוג 400 שנות קשרים דיפלומטיים. נשיא רוסיה ולדימיר פוטין ביקר באמסטרדם. באוקטובר 2013, הקשרים בין המדינות היו מתוחים כאשר קבוצה של פעילי גרינפיס נעצרה במהלך מחאה על אסדת נפט ארקטית בבעלות גזפרום. ב-9 באוקטובר נעצר יועץ השר דמיטרי בורודין, שעבד בשגרירות רוסיה בהאג, לאחר הטענות על התעללות בילדיו. שר החוץ ההולנדי פרנס טימרמנס התנצל אחר כך על הפרת אמנת וינה בדבר יחסים דיפלומטיים. בהמשך, ב-15 באוקטובר, הותקף פיזית הדיפלומט ההולנדי אוננו אלדרנבוש בדירתו במוסקבה על ידי שני גברים שהתחזו לחשמלאים. במהלך המשחקים האולימפיים בסוצ'י 2014, ביקר ולדימיר פוטין בבית היינקן ההולנדי ושתה בירה עם המלך וילם אלכסנדר.

מאז מרץ 2014 הולנד השתתפה בסנקציות הכלכליות של האיחוד האירופי נגד רוסיה בגלל משבר אוקראינה. באוגוסט 2014 התקינה רוסיה חרם נגד תגמולים של מוצרים חקלאיים באיחוד האירופי.

היחסים נמתחו עוד יותר כאשר טיסה 17 של מלזיה איירליינס, מטוס הנושא 193 אזרחים הולנדים, הופלה מעל אוקראינה על ידי משגר הטילים של BUK.

== קישורים חיצוניים ==

==הערות שוליים==